છેલ્લા થોડા દિવસમાં વિવાદથી કંગનાની કમાણી પર અસર પડી છે. કંગના કહે છે કે હવે મારી કમાણી પહેલાં જેટલી નથી. હું ઇચ્છતી હતી કે હું મારું પ્રોડક્શન હાઉસ ખોલું, પરંતુ હવે લાગે છે કે થોડા સમય માટે મારે આ યોજના ટાળી દેવી પડશે. કંગનાનું કહેવું છે કે અત્યારે મેં ત્રણ ફિલ્મ સાઇન કરી છે. આજે મારી પાસે મનાલીમાં એક સુંદર ઘર છે. પાલિહિલમાં મારી પોતાની ઓફિસ છે અને હું ખૂબ જ જલદી હાર્વર્ડ યુનિવર્સિટીમાં લેક્ચર આપવા જઇ રહી છું. હું હાર માનનાર વ્યક્તિ નથી અને હું એક પ્રેરણા બનવા ઇચ્છું છું.